จังหวัดชลบุรี ทำบุญตักบาตรวันแม่แห่งชาติ
พสกนิกรชาวจังหวัดชลบุรี ร่วมทำบุญตักบาตรพระสงฆ์ 86 รูป ถวายเป็นพระราชกุศล ในหลวงรัชกาลที่ 9 และถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมพรรษา 85 พรรษา 12 สิงหาคม 2560


 
วันที่ (12 ส.ค. 60) ที่หอพระพุทธสิหิงค์ จังหวัดชลบุรี นายภัครธรณ์ เทียนไชย ผู้ว่าราชการจังหวัดชลบุรี เป็นประธาน นำเหล่าข้าราชการ ทหาร ตำรวจ นักเรียน นักศึกษา และประชาชนชาวจังหวัดชลบุรี ร่วมทำบุญตักบาตรพระสงฆ์ 86 รูป เพื่อถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ทรงเจริญพระชนมพรรษา 85 พรรษา 12 สิงหาคม 2560 ทั้งนี้เพื่อแสดงออกถึงความจงรักภักดี และสำนึกในมหากรุณาธิคุณ ที่พระองค์ทรงมี ต่อพสกนิกรชาวไทย หาที่สุดมิได้